Babelscape/SREDFM huggingface dataset:
Χανς Λιπερσέι

Ο Χανς Λιπερσέι ("Hans Lippershey" ή "Lipperhey", 1570 - Σεπτέμβριος 1619), γνωστός και ως Γιόχαν Λιπερσέι (Johann Lippershey), ήταν Γερμανο-ολλανδός κατασκευαστής φακών, ο οποίος συνδέεται συνήθως με την εφεύρεση του τηλεσκόπιου, αν και είναι ασαφές αν ήταν ο πρώτος που το κατασκεύασε.

Γεννήθηκε στο Βέσελ, στη δυτική Γερμανία. Εγκαταστάθηκε στο Μίντελμπουργκ στις Κάτω Χώρες το 1594, παντρεύτηκε την ίδια χρονιά και έγινε πολίτης το 1602. Παρέμεινε στο Μίντελμπουργκ μέχρι τον θάνατό του.

Του χρεώνεται η δημιουργία και η διάδοση των πρώτων τηλεσκοπίων. Χονδροειδή τηλεσκόπια και μονοκιάλια είχαν κατασκευαστεί και πολύ παλιότερα, αλλά ο Λιπερσέι πιστεύεται ότι είναι ο πρώτος που υπέβαλε αίτηση ευρεσιτεχνίας για τον σχεδιασμό του (προλαβαίνοντας τον Γιάκομπ Μέτιους για λίγες εβδομάδες), και τον διέθεσε για γενική χρήση το 1608. Δεν κατάφερε να κατοχυρώσει την ευρεσιτεχνία αλλά αμείφθηκε γενναιόδωρα από την Ολλανδική κυβέρνηση για τα σχέδια του. Το «Ολλανδικό προοπτικό γυαλί», όπως ονόμασε ο Λιπερσέι το τηλεσκόπιο που σχεδίασε, μπορούσε να μεγεθύνει μόνο επί τρία. 

Η αίτηση ευρεσιτεχνίας του Λιπερσέι αναφέρεται στο τέλος μιας διπλωματικής αναφοράς σε πρεσβεία της Ολλανδίας στο Βασίλειο του Σιάμ σταλμένη από τον Σιαμέζο βασιλιά Ekathotsarot. Η αναφορά αυτή εκδόθηκε τον Οκτώβριο του 1608 και μοιράστηκε στην Ευρώπη, οδηγώντας σε πειράματα από άλλους επιστήμονες, όπως ο Ιταλός Πάολο Σάρπι, ο οποίος παρέλαβε την αναφορά τον Νοέμβριο, ο Άγγλος Τόμας Χάριοτ, και ο Γαλιλαίος, ο οποίος σύντομα βελτίωσε την συσκευή.

Μία ιστορία σχετικά με την δημιουργία του τηλεσκοπίου αναφέρει ότι δύο παιδιά έπαιζαν με φακούς στο κατάστημά του. Τα παιδιά ανακάλυψαν ότι οι εικόνες ήταν καθαρότερες όταν έβλεπαν διαμέσω δύο φακών. Ο Λιπερσέι εμπνεύστηκα από αυτό και κατασκεύασε μια συσκευή πολύ παρόμοια με τα σημερινά τηλεσκόπια.

Ο σεληνιακός κρατήρας Λιπερσέι και ο νάνος πλανήτης 31338 Λιπερσέι ονομάστηκαν προς τιμήν του.
Ματζίντ μπιν Σαΐντ

Ο Σαΐντ Ματζίντ μπιν Σαΐντ Αλ-Μπουσαΐντ (1834 - 7 Οκτωβρίου 1870) ήταν ο πρώτος Σουλτάνος της Ζανζιβάρης. Κυβέρνησε την Ζανζιβάρη από τις 19 Οκτωβρίου 1856 μέχρι τις 7 Οκτωβρίου 1870.

Ο Ματζίντ έγινε Σουλτάνος της Ζανζιβάρης με τον θάνατο του πατέρα του, Σαΐντ μπιν Σουλτάν, αλλά η διαδοχή του αμφισβητήθηκε. Μετά τον αγώνα για την διαδοχή στην θέση του Σουλτάνου του Ομάν, η Ζανζιβάρη και το Ομάν χωρίστηκαν σε δύο ξεχωριστά πριγκιπάτα, και ο Ματχίντ κυβέρνησε την Ζανζιβάρη ενώ ο Θουγουαΐνι μπιν Σαΐντ κυβέρνησε το Ομάν.

Από τον γάμο του απέκτησε μόνο μία κόρη, Σαΐντα Χανφόρα μπιν Ματζίντ (η οποία παντρεύτηκε τον ξάδερφό της Χαμούντ μπιν Μουχάμεντ). Συνεπώς τον Ματζίντ διαδέχτηκε ο αδερφός του Μπαργκάς μπιν Σαΐντ.

Η βασιλεία του έγινε γνωστή από το γεγονός ότι εδραίωσε την εξουσία του με το δουλεμπόριο στην Ανατολική Αφρική. Ο Μπαργκάς μπιν Σαΐντ ισχυρίστηκε ότι σταμάτησε το δουλεμπόριο αλλά το συνέχισε μέχρι το Ηνωμένο Βασίλειο να κάνει την Ζανζιβάρη προτεκτοράτο του.
Επιχείρηση Μπόρις

μινιατούρα|240εσ|Η Ζανζιβάρη

Η Επιχείρηση Μπόρις ("Operation Boris") ήταν Βρετανικό σχέδιο στρατιωτικής επέμβασης στη Ζανζιβάρη μετά την επανάσταση του 1964. Αντικειμενικός στόχος ήταν η αποτροπή της κατάληψης του κυβερνώντος Επαναστατικού Συμβουλίου από το κόμμα Ούμα, ένα ριζοσπαστικό αριστερό κόμμα με την υποστήριξη του Τζον Οκέλο ο οποίος ηγούνταν τις στρατιωτικές δυνάμεις της νέας διακυβέρνησης. Κυρίαρχο στο Επαναστατικό Συμβούλιο ήταν το μετριοπαθές κόμμα Αφρο-Σιράζι του Αμπέιντ Καρούμε. Κύρια βάση της επαναστατικής εξουσίας ήταν η Ουνγκούτζα, το νότιο κύριο νησί της Ζανζιβάρης, ενώ η Πέμπα, στα βόρεια, είχε επηρεαστεί λιγότερο. Η επιχείριση Μπόρις αντικατέστησε την προηγούμενη Επιχείρηση Παρθενών η οποία θα χρησιμοποιούσε πλοία του Βασιλικού Ναυτικού ως βάση για την επίθεση.

Η Επιχείρηση Μπόρις σχεδιάστηκε όταν έγινε γνωστό, γύρω στις 20 Φεβρουαρίου, ότι οι Ζανζιβαρινοί επαναστάτες είχαν ενδεχομένως εκπαιδευτεί από κομμουνιστικούς στρατούς. Μετά από αυτή την αποκάλυψη το Βρετανικό Αμυντικό συμβούλιο αποφάσισε ότι απαιτούνταν άλλη σύσταση δυνάμεων για την επίθεση. Για την επιχείρηση Μπόρις θα χρησιμοποιούνταν τα ήδη υπάρχοντα βρετανικά αεροδρόμια στην Κένυα για την εξαπόλυση επιδρομής αλεξιπτωτιστών ώστε να καταληφθεί το αεροδρόμιο της Ουνγκούτζα, και μετά θα γίνονταν το ίδιο και για την νήσο Πέμπα. Η επιτυχία της επιχείρησης Μπόρις κινδύνευε όμως, καθώς οι σχεδιαστές της αντιλήφθηκαν ότι οποιαδήποτε ενδεχόμενη μονόπλευρη Βρετανική επέμβαση εναντίον της Ζανζιβάρης θα προκαλούσε «έντονες δυσμενείς αντιδράσεις» στην Κένυα. Η Βρετανία είχε πληροφορήσει την Κένυα, την Ουγκάντα και την Τανγκανίκα ότι αν ζητούσαν βρετανική παρέμβαση στη Ζανζιβάρη θα γίνονταν, αλλά κανένα τέτοιο αίτημα δεν έγινε. Επιπροσθέτως η Κενυατική κυβέρνηση δήλωσε ότι η άδεια των βρετανικών στρατευμάτων να μετακινούνται ελεύθερα στην Κένυα δεν επεκτείνονταν για την περίπτωση επέμβασης στη Ζανζιβάρη. Σε κάθε περίπτωση η ασφάλεια των βρετανικών στρατευμάτων στην Κένυα δεν ήταν εξασφαλισμένη όσο δεν υπήρχε τοπική υποστήριξη για την επέμβαση, ενώ οι ζανζιβαρινές δυνάμεις ήταν πολύ πιθανό να ενημερωθούν για οποιαδήποτε επικείμενη επίθεση από Κενυάτες. Έχοντας αυτά υπόψη, το Αμυντικό Συμβούλιο αντικατέστησε την Επιχείρηση Μπόρις στις 9 Απριλίου με την Επιχείρηση Φίνερι, μία αμφίβια επιδρομή με ελικόπτερα.
Μωρίς Μερλώ-Ποντύ

Ο Μωρίς Μερλώ-Ποντύ ("Maurice Merleau-Ponty", 14 Μαρτίου 1908 – 3 Μαΐου 1961) ήταν Γάλλος φαινομενολόγος, βαθύτατα επηρεασμένος από τους Καρλ Μαρξ, Έντμουντ Χούσερλ και Μάρτιν Χάιντεγκερ, ενώ συνδέθηκε στενά με τον Ζαν-Πωλ Σαρτρ (ο οποίος αργότερα ισχυρίστηκε ότι "προσηλυτίστηκε" στον Μαρξισμό από τον Μερλώ-Ποντύ) και τη Σιμόν ντε Μποβουάρ. Στον πυρήνα της φιλοσοφίας του Μερλώ-Ποντύ βρίσκεται ένα διαρκές όρισμα για τον θεμελιώδη ρόλο που παίζει η αντίληψη στην κατανόηση του κόσμου, όπως επίσης και στην διάδραση με αυτόν. Όπως και άλλοι φαινομενολόγοι, ο Μερλώ-Ποντύ εξέφρασε τις φιλοσοφικές του αναζητήσεις σε γραπτά κείμενα για την τέχνη, τη λογοτεχνία, τη γλωσσολογία, και την πολιτική· ωστόσο ο Μερλώ-Ποντύ ήταν ο μόνος σπουδαίος φαινομενολόγος του πρώτου μισού του εικοστού αιώνα που ασχολήθηκε εκτενώς με τις επιστήμες, και ειδικότερα με την περιγραφική ψυχολογία.
Αρχιδικαστής της Ζανζιβάρης

Ο Αρχιδικαστής της Ζανζιβάρης είναι ο ανώτερος δικαστικός της Ζανζιβάρης, τμήματος της Ηνωμένης Δημοκρατίας της Τανζανίας. Διορίζεται από τον Πρόεδρο της Ζανζιβάρης μετά από συνένωση με την Επιτροπή Δικαστικών Υπηρεσιών και προεδρεύσει στο Ανώτατο Δικαστήριο της Ζανζιβάρης.

Η Ζανζιβάρη έγινε Βρετανικό προτεκτοράτο μετά την Συνθήκη Χέλγκολαντ-Ζανζιβάρης του 1890. Το 1897 δημιουργήθηκε το Δικαστήριο της Ζανζιβάρης ("Her Britannic Majesty's Court for Zanzibar") με διάταγμα. και με ένα άλλο διάταγμα δημιουργήθηκε το ανώτατο δικαστήριο το 1925. Το προτεκτοράτο απέκτησε την ανεξαρτησία του τον Δεκέμβριο του 1963 ως συνταγματική μοναρχία και, μετά από τη Ζανζιβαρινή Επανάσταση ένα μήνα αργότερα, έγινε δημοκρατία ως η Δημοκρατία της Ζανζιβάρης και της Πέμπα.

Το 1964 συνενώθηκε με την Τανγκανίκα για τον σχηματισμό της Ηνωμένης Δημοκρατίας της Τανγκανίκας και της Ζανζιβάρης η οποία αργότερα την ίδια χρονιά μετονομάστηκε σε Ηνωμένη Δημοκρατία της Τανγκανίκας. Παρά την συνένωση και τα δύο μέρη του νέου κράτους διατήρησαν το προηγούμενο δικαστικό τους σύστημα.
Yanni

Ο Yanni (Γιάννης Χρυσομάλλης, 14 Νοεμβρίου 1954) είναι Έλληνας συνθέτης.
Μέτωπο Καλίνιν

Το Μέτωπο Καλίνιν ήταν μέτωπο του Σοβιετικού Στρατού κατά την διάρκεια του Β' Παγκοσμίου Πολέμου. 

Το Μέτωπο Καλίνιν σχηματίστηκε επίσημα με διαταγή της Στάβκα στις 17 Οκτωβρίου 1941 και περιείχε 3 στρατιές, την 22η, την 29η και την 30η. Τον Μάιο του 1942 οι αεροπορικές δυνάμεις του Μετώπου Καλίνιν αναδιοργανώθηκαν ως 3η Αεροπορική Στρατιά, αποτελούμενες από 3 μοίρες μαχητικών, 2 μοίρες επιθετικών κατά εδάφους, και μία μοίρα βομβαρδιστικών. Η στρατιωτική σύνθεση ωστόσο του Σοβιετικού Στρατού για την 1η Ιουνίου 1942 δείχνει ότι η τρίτη στρατιά αποτελούνταν από την 209η και 210η Μεραρχίες Μαχητικών Αεροπορίας Στρατού, την 211η και 212η Μικτές Μεραρχίες Αεροπορίας Στρατού, την 684η και 695η Τάγματα Ελαφρών Βομβαρδστικών Αεροπορίας Στρατού, τα 195ο, 708ο, 881ο, 882ο, 883ο, 884ο, 885ο και 887ο Μικτά Τάγματα Αεροπορίας Στρατού και το 3ο Αναγνωριστικό Σμήνος Αεροπορίας Στρατού.

Τον Νοέμβριο του 1942 μαζί με το Δυτικό Μέτωπο, το Μέτωπο Καλίνιν εξαπέλυσε την Επιχείρηση Άρης εναντίον των γερμανικών αμυντικών θέσεων στην προεξοχή Ρζεφ/Βγιάζμα. Η 3η Στρατιά Εφόδου, που ανήκε πλέον στο μέτωπο Καλίνιν, ξεκίνησε την επιχείρηση στις 24 Νοεμβρίου επιτιθέμενη στην Τρίτη Στρατιά Πάντσερ στο Βελίκιγιε Λούκι, και την επόμενη μέρα τα μέτωπα Καλίνιν και Δυτικό επιτέθηκαν σε ολόκληρη την περίμετρο της προεξοχής στο Ρζεφ. Στην επίθεση ενεπλάκησαν οι 41η, η 22η, η 39η, η 31η, η 20η και 29η στρατιά και από τα δύο μέτωπα. Αργότερα το μέτωπο ενεπλάκη στην Μάχη του Βελίκιγιε Λούκι τον Ιανουάριο-Μάρτιο 1943. Η 3η Αεροπορική Στρατιά υποστήριξε και τις δύο επιχειρήσεις αλλά αργότερα εμφανίζεται να έχει μεταφερθεί στο Νοτιοδυτικό Μέτωπο για λίγο ώστε να καλύψει το προγεφύρωμα στο Ντεμιγιάνσκ.

Κατά την διάρκεια της επιχείρησης στο Νέβελ και Γκόροντοκ, στις 6 Οκτωβρίου - 31 Δεκεμβρίου, το μέτωπο, που στο μεταξύ άλλαξε όνομα, αποτελούνταν από τις 3η και 4η Στρατιά Εφόδου, τις 11η Στρατιά Φρουρών και 43η Στρατιά και την 3η Αεροπορική Στρατιά. Η Αρχική του δύναμη ήταν 198.000 άνδρες, ενώ οι απώλειές του ήταν 43.551 νεκροί και αγνοούμενοι και 125.351 τραυματίες και άρρωστοι. 

Μετονομάστηκε 1ο Βαλτικό Μέτωπο κατά τον Οκτώβριο-Δεκέμβριο 1943.
Αυγουσταίον

Χάρτης της περιοχής του Μεγάλου Παλατιού της [[Βυζαντινή Κωνσταντινούπολη|Κωνσταντινούπολης]] στον οποίο διακρίνεται το Αυγουσταίον. Η διάταξη των κτιρίων του ανακτορικού συμπλέγματος βασίζεται σε λογοτεχνικές και ιστορικές αναφορές.
To Αυγουσταίον ήταν πλατεία της Κωνσταντινούπολης που βρισκόταν μεταξύ της νότιας πλευράς της Αγίας Σοφίας και της εισόδου του Μεγάλου Παλατίου. Αναφέρεται και ως "Αυγουστεών" ή "Αυγουστείον".
Αμπούντ Τζούμπε

Ο Αμπούντ Τζούμπε Μβίνι ("Aboud Jumbe Mwinyi", 14 Ιουνίου 1920 - 14 Αυγούστου 2016) ήταν πολιτικός της Ζανζιβάρης. Κατείχε διάφορα αξιώματα, καθώς ήταν ο δεύτερος πρόεδρος της Ζανζιβάρης, πρόεδρος του Επαναστατικού Συμβουλίου, Αντιπρόεδρος της Ένωσης, και αντιπρόεδρος του κόμματος Τσάμα Τσα Μαπιντούζι ("Chama Cha Mapinduzi", CCM).. 

Ο Τζούμπε ήταν πρόεδρος της Ζανζιβάρης από τις 11 Απριλίου 1972 έως τις 30 Ιανουαρίου 1984. Διαδέχθηκε τον Αμπέιντ Καρούμε μετά την δολοφονία του στις 7 Απριλίου 1972. Αρχικά εκλέχθηκε από το Επαναστατικό Συμβούλιο. Κατά την θητεία του, το 1977, τα δύο κυβερνώντα κόμματα της Τανζανίας συνενώθηκαν. Συγκεκριμένα,το ASP και η Ταγκανικανή Αφρικανική Εθνική Ένωση ("Tanganyika African National Union", TANU) ενώθηκαν και σχημάτισαν το κυβερνών κόμμα της Τανζανίας, CCM.

Το 1979 ο Τζούμπε εισήγαγε το πρώτο μετά-επαναστικό σύνταγμα της Ζανζιβάρης. Με αυτό διαχωρίστηκαν οι εξουσίες του Επαναστατικού Συμβουλίου από της Βουλής των Αντιπροσώπων. Επιπλέον, το νέο σύνταγμα καθιέρωσε εκλογές με καθολική ψηφοφορία, αντί για εκλογή από το Επαναστατικό Συμβούλιο.

Απεβίωσε στην οικία του στο Κιγκαμπόνι της Νταρ ες Σαλάμ, στις 14 Αυγούστου 2016.
Μπουζουμπούρα

thumb|right|300px| Το αεροδρόμιο της Μπουζουμπούρα
H Μπουζουμπούρα (κιρούντι: "Bujumbura") ήταν η πρωτεύουσα του Μπουρούντι έως τις 16 Ιανουαρίου του 2019. Από τις 16 Ιανουαρίου του 2019 πρωτεύουσα του Μπουρούντι είναι η Γκιτέγκα ενώ η Μπουζουμπούρα παραμένει η μεγαλύτερη πόλη του, το οικονομικό κέντρο καθώς και το μεγαλύτερο λιμάνι της χώρας. Είναι η πρωτεύουσα της επαρχίας Μπουζουμπουρά-Μαιρί. Στην πόλη διακινούνται πολλά εμπορεύματα, μεταξύ αυτών: καφές (που είναι το κύριο εξαγώγιμο προϊόν της χώρας), βαμβάκι, δέρματα και κασσίτερος. Βρίσκεται στη βορειοανατολική ακτή της λίμνης Τανγκανίκα.
Lucid

Η Lucid είναι μια γλώσσα προγραμματισμού ροής δεδομένων (dataflow). Σχεδιάστηκε από τους Bill Wadge και Ed Ashcroft.
Ιάκωβος Ρίζος Νερουλός

Ο Ιάκωβος Ρίζος Νερουλός ή Ιακωβάκης Ρίζος Νερουλός (1778 - 10 Δεκεμβρίου 1849) ήταν Έλληνας λόγιος και πολιτικός της Βλαχίας, Μολδαβίας και της νεοσύστατης Ελλάδας.
Χέρμαν Μέλβιλ

Ο Χέρμαν Μέλβιλ (Αγγλικά: "Herman Melville", 1 Αυγούστου 1819 – 28 Σεπτεμβρίου 1891) ήταν Αμερικανός συγγραφέας, περισσότερο γνωστός για το κλασικό του πλέον έργο, «Μόμπι Ντικ» όπου το εμπνεύστηκε καθώς πέρασε και πολλά χρόνια της ζωής του σε φαλαινοθηρικα
Χέρμαν Σμιτς

thumb|right|Ο Χέρμαν Σμιτς το 1931
Ο Χέρμαν Σμιτς ("Hermann Schmitz") (1 Ιανουαρίου 1881 - 8 Οκτωβρίου 1960) ήταν Γερμανός βιομήχανος και διευθύνων σύμβουλος (CEO) της IG Farben από το 1935 έως το 1945. Καταδικάστηκε σε τέσσερα χρόνια φυλάκιση μετά τη δίκη της IG Farben.

Ο Σμιτς γεννήθηκε στο Έσσεν την 1η Ιανουαρίου του 1881, γιος του βιομηχανικού εργάτη Diedrich Schmitz και της Luise Wöhrmann. Το 1898 άρχισε τη μαθητεία του στη Σχολή "Ahrenbergische Aktiengesellschaft für Bergbau und Hüttenbetrieb" στο Έσσεν και το 1905 γράφτηκε στο Εμπορικό Κολλέγιο στη Νυρεμβέργη. Ολοκληρώνοντας τις σπουδές του προσλήφθηκε στην "Μεταλλουργική Εταιρεία" (Metallurgische Gesellschaft), όπου ύστερα από κάποιο διάστημα έγινε σύμβουλος του Wilhelm Merton, μέλους του συμβουλίου επιθεωρητών της εταιρείας, ο οποίος συνέβαλε στην προώθηση της σταδιοδρομίας του.

Το 1914 κλήθηκε να υπηρετήσει στο Στρατό. Τραυματίστηκε κατά τη διάρκεια του Α' Παγκοσμίου Πολέμου και, όταν ανάρρωσε από τον τραυματισμό του, τοποθετήθηκε ως επιθεωρητής του Ράιχ για την παραγωγή χημικών προϊόντων στο τμήμα πρώτων υλών πολεμικής παραγωγής (1915).

Το 1919 συμμετέχει, ως αυθεντία στα λιπάσματα και τα νιτρικά άλατα, στην αντιπροσωπεία που διαπραγματεύεται τη Συνθήκη των Βερσαλλιών. Εκεί συναντά τον Καρλ Μπος (Carl Bosch), χημικό παγκόσμιας φήμης. Τον Ιούλιο της ίδιας χρονιάς ο Μπος τον φέρνει στην εταιρεία BASF ως οικονομικό του σύμβουλο. Εκεί διακρίνεται και προάγεται σε διευθυντή του τμήματος εξωτερικού της εταιρείας και διατηρεί αυτή τη θέση και όταν η BASF συμμετέχει στην Κοινοπραξία που έγινε γνωστή ως IG Farben. Στα πλαίσια των καθηκόντων του έχει επαφές με μεγάλες εταιρείες, όπως η Standard Oil, με την οποία διεξήγε και διαπραγματεύσεις, πάντα έχοντας την υποστήριξη των τότε κυβερνήσεων προς όφελος του κοινοπρακτικού κολοσσού.

Το 1933 εκλέγεται στο Ράιχσταγκ υπό το Εθνικοσοσιαλιστικό Κόμμα και, δύο χρόνια αργότερα, όταν ο Carl Duisberg, ως τότε διευθύνων Σύμβουλος της IG Farben πεθαίνει, τον διαδέχεται. Το 1938 αναγορεύεται σε "ηγέτη της στρατιωτικής οικονομίας" (Wehrwirtschaftsführer). Το 1941 ο ίδιος ο Χίτλερ του χαρίζει ένα πορτρέτο του με ιδιόχειρη αφιέρωση, για την προσωπική του αφοσίωση στους σκοπούς της Εθνικοσοσιαλιστικής Γερμανίας. Ο Σμιτς ηγείται της IG Farben μέχρι τη λήξη του Πολέμου. Ο ίδιος συλλαμβάνεται και προσάγεται σε δίκη, η οποία έγινε γνωστή ως Δίκη της IG Farben. Στη δίκη αυτή καταδικάζεται σε τέσσερα χρόνια φυλάκισης. Αποφυλακίζεται στις αρχές της δεκαετίας του '50 και γίνεται μέλος του Δ. Σ. της Deutsche Bank στο Βερολίνο, ενώ παράλληλα του αποδίνεται τιμητικά η προεδρία της "Rheinische Stahlwerke AG". 

Ο Σμιτς απεβίωσε στη Χαϊδελβέργη στις 8 Οκτωβρίου 1960.
American IG

Η American IG είναι αμερικανική εταιρεία που χρωστά τη γέννησή της στην γερμανική κοινοπραξία IG Farben. Η οικονομική και βιομηχανική αυτοκρατορία της IG έχει περιγραφεί ως «κράτος εν κράτει».

Το καρτέλ της Farben δημιουργήθηκε το 1925, όταν ο Χέρμαν Σμιτς (Hermann Schmitz), ο κύριος οργανωτής, με την οικονομική υποστήριξη της Γουώλ Στριτ, δημιούργησε την υπεργιγάντια χημική βιομηχανία, ενώνοντας οκτώ - μερικές από αυτές ήδη γιγαντιαίες - γερμανικές εταιρίες χημικών — την Badische Anilin- und Sodafabrik Ludwigshafen (BASF), τη Bayer, την Agfa, τη Hoechst, τη Weiler-ter-Meer, και την Griesheim-Elektron. Αυτές οι επιχειρήσεις ενώθηκαν σχηματίζοντας Internationale Gesellschaft Farbenindustrie AG, γνωστότερη ως IG Farben.

Το 1928 τα Αμερικανικά συμφέροντα της IG Farben, δηλαδή η Αμερικανική παρουσία της Bayer, της General Aniline Works, της Agfa Ansco, και της χημικής βιομηχανίας Winthorp, οργανώθηκαν σε μια Ελβετική εταιρεία που ονομάστηκε Internationale Gesellschaft für Chemische Unternehmungen AG ή IG Chemie. Τον έλεγχο αυτής της εταιρείας είχε η IG Farben στη Γερμανία. Το επόμενο έτος, το 1929, μόνο μια δεκαετία πριν το Δεύτερο Παγκοσμιο Πόλεμο, αυτές οι Αμερικανικές επιχειρήσεις ενώθηκαν για να γίνουν η American IG Chemical Corporation, ή πιο απλά American IG, που αργότερα μετονομάστηκε σε General Aniline & Film.

Όταν ξεκίνησε ο Δεύτερος Παγκόσμιος Πόλεμος η Γερμανική χημική κοινοπραξία IG Farben ήταν η μεγαλύτερη βιομηχανία στον κόσμο και είχε εξαιρετικά ισχυρή οικονομική και πολιτική επιρροή στη Ναζιστική Γερμανία. Το 1936, η βιομηχανία ήταν η κύρια πηγή του Κυκλώνα Β (Zyklon B), του δηλητηριώδους παρασκευάσματος που χρησιμοποιήθηκε στα Γερμανικά στρατόπεδα εξόντωσης. Από το 1942 ως το 1945, η εταιρεία χρησιμοποίησε καταναγκαστική εργασία χρησιμοποιώντας εργατικά χέρια που προέρχονταν από τους κρατουμένους στα Ναζιστικά στρατόπεδα συγκέντρωσης. Μετά το 1945, τρία μέλη του διοικητικού συμβουλίου της American IG δικάστηκαν και καταδικάστηκαν ως εγκληματίες πολέμου. Το 1952 η IG Farben διαλύθηκε σε 12 εταιρείες από τις οποίες γνωστότερες είναι οι σημερινές BASF, Bayer, και Hoechst.

Η General Aniline & Film (ή GAF) αργότερα παρήγαγε το View-Master, ένα παιδικό παιχνίδι, που σήμερα παράγεται από το τμήμα Fisher-Price της Mattel. Η GAF σήμερα υπάρχει ακόμη με το όνομα GAF Materials Corporation, και παράγει άσφαλτο και άλλα υλικά για οικοδομές.
Δημήτρης Χασιώτης

Ο Δημήτρης Χασιώτης (1846 - 1897) ήταν Έλληνας καθηγητής ιατρικής στο Πανεπιστήμιο Αθηνών κατά τον 19ο αιώνα, ενώ διακρίθηκε και για τα πατριωτικά του αισθήματα.
Επαμεινώνδας Κριεζής

Ο Επαμεινώνδας Κριεζής (1834 - 1894) ήταν Έλληνας στρατιωτικός, βουλευτής και Υπουργός της νεοσύστατης Ελλάδας του 19ου αιώνα.
Αντώνιος Μηλιαράκης

Ο Αντώνιος Μηλιαράκης (Αθήνα, 7 Απριλίου 1841 - Αθήνα, 8 Απριλίου 1905) ήταν Έλληνας γεωγράφος, πανεπιστημιακός και ιστορικός του 19ου αιώνα. Διακρίθηκε για τις ιστορικές και γεωγραφικές μελέτες του.
Σπυρίδων Μηλιαράκης

Ο Σπυρίδων Μηλιαράκης (1852 - 1919) ήταν Έλληνας ιατρός και καθηγητής Φυτολογίας του Πανεπιστημίου του 19ου αιώνα. Είναι ο εισηγητής στην Ελλάδα της νεώτερης Συστηματικής Φυτολογίας και ιδρυτής του Φυτολογικού πειραματικού εργαστηρίου.
Σπυρίδων Πήλικας

Ο Σπυρίδων Πήλικας (1805 - 1861) ήταν Έλληνας πολιτικός και ακαδημαϊκός του 19ου αιώνα.
Βασιλική Κινστέρνα

H Βασιλική Κινστέρνα ή "Κιστέρνα" ή "Κινστέρνα του Ίλλου", γνωστή πλέον ως Γερεμπατάν Σαράι (τουρκ. Yerebatan Saray=υπόγειο παλάτι) ή Γερεμπατάν Σαρνιτζί (τουρκ. Yerebatan Sarnıcı=υπόγεια δεξαμενή) είναι η μεγαλύτερη υπόγεια δεξαμενή νερού που κατασκευάστηκε στην Κωνσταντινούπολη, διαστάσεων περίπου 141 × 66.5 μ. στην κάτοψη και χωρητικότητας 78.000 m3. Βρίσκεται στον πρώτο λόφο της πόλης, περίπου 150 μέτρα νοτιοδυτικά της Αγίας Σοφίας, στην περιοχή Σουλτάναχμέτ επί του ιστορικού κέντρου. 

Ονομάστηκε έτσι λόγω της θέσης της, κάτω από τη Βασιλική Στοά που βρισκόταν δυτικά του Αυγουσταίου. Η Στοά χτίστηκε πιθανώς από τον Μεγάλο Κωνσταντίνο αλλά καταστράφηκε περίπου το 475. Η κινστέρνα διαμορφώθηκε ως έχει σήμερα, όταν ξαναχτίστηκε γύρω στο 542 μ. Χ. από τον αυτοκράτορα Ιουστινιανό Α', μετά την περίοδο της στάσης του Νίκα, για την ύδρευση της Κωνσταντινούπολης σε ολόκληρη τη βυζαντινή περίοδο και για να προμηθεύει νερό στο παρακείμενο Μέγα Παλάτιον, όπου είχε την έδρα του ο βυζαντινός αυτοκράτορας.

Ήταν ένα από τα σημαντικότερα δημόσια έργα του Ιουστινιανού και εξαίρετο δείγμα βυζαντινής μηχανικής. Ο Έλληνας ιστορικός Προκόπιος της Καισαρείας παραδίδει μια λεπτομερή περιγραφή της κινστέρνας στο έργο του "Περί των κτισμάτων", σημειώνοντας πως φρέσκο νερό μεταφερόταν σε αυτή με τη βοήθεια αγωγού, ενώ εκεί αποθηκευόταν επίσης μια ποσότητα νερού, το οποίο συνήθως αφθονούσε σε άλλες εποχές εκτός του καλοκαιριού. 

Μετά την κατάκτηση της πόλης από τους Οθωμανούς, φαίνεται πως χάθηκε η γνώση για την κινστέρνα, η οποία όμως ανακαλύφθηκε αργότερα από τον Pierre Gilles (ή Petrus Gyllius, 1490 - 1555) κατά την περιήγησή του στην Κωνσταντινούπολη στα μέσα του 16ου αιώνα. O Gilles περιγράφει πως οι κάτοικοι δεν είχαν γνώση της ύπαρξης της δεξαμενής, παρά το γεγονός πως αντλούσαν νερό και έπιαναν ψάρια ρίχνοντας κουβάδες στα υπόγεια των σπιτιών τους.

Μετά την Άλωση της Κωνσταντινούπολης, το νερό της Βασιλικής Κινστέρνας χρησιμοποιούνταν για την άρδευση των κήπων στο Παλάτι του Τοπ Καπί (Topkapi Sarayi). Από τον 18ο και μέχρι τα μέσα του 20ου αιώνα, πραγματοποιήθηκαν έργα αναστήλωσης για τη διατήρηση της κινστέρνας, η οποία μετά από ανακαίνιση, που ξεκίνησε το 1985, είναι από το 1987 ανοιχτή στο ευρύ κοινό και συνιστά ένα από τους σπουδαιότερους και παλαιότερους δημόσιους χώρους. Στο χώρο της με την εξαιρετική ακουστική δίνονται μουσικά κοντσέρτα.
Φραντζέσκος Βούλγαρης

Ο Φραντζέσκος Βούλγαρης (ή Φραντσέσκος Βούλγαρης) ήταν πολιτικός από την Ύδρα και πλοιοκτήτης - θαλασσομάχος κατά την επανάσταση του 1821. Έλαβε μέρος σε τρεις εθνοσυνελεύσεις, στην Α' Εθνοσυνέλευση Επιδαύρου, στην Β' Εθνοσυνέλευση Άστρους και στην Γ' Εθνοσυνέλευση Ερμιόνης. Συμμετείχε με δυο πλοία του, το «Αθηνά» και το «Βατερλώ» στον αγώνα για την απελευθέρωση και ήταν αρχηγός της υδραίικης αρμάδας. Το 1824 το Εκτελεστικό της Προσωρινής Διοίκησης τον διόρισε μέλος της επιτροπής της Διεύθυνσης του Ναυτικού, δηλαδή Υπουργό στο Μινιστέριο των Ναυτικών.

Ο Φ. Βούλγαρης ήταν αδελφός του Γεωργίου Βούλγαρη, μπας-κοτζάμπαση (διοικητή) της Ύδρας.

Μετά το 1804, ο Βούλγαρης είχε πάρει ως ναύκληρο τον αγωνιστή Γεώργιο Σαχτούρη σε πλοίο του και αργότερα, το 1819, συνιδιοκτήτη στο «Αθηνά».
Γεώργιος Μηνιάτης

Ο Γεώργιος Μηνιάτης (1823–1895) ήταν ονομαστός Έλληνας ζωγράφος και δημοσιογράφος που άκμασε τον 19ο αιώνα.
Αλντάμπρα

Η Αλντάμπρα είναι η μεγαλύτερη κοραλιογενής ατόλη στον κόσμο, η οποία σχηματίζει την ομώνυμη συστάδα νησιών στον Ινδικό Ωκεανό. Ανήκει στις Σεϋχέλλες. Η Αλντάμπρα είναι ακατοίκητη και, λόγω της γεωγραφικής απομόνωσης της, έχει διατηρηθεί ανέπαφη η μοναδική χλωρίδα και πανίδα της περιοχής. Αποτελεί από το 1982 Μνημείο Παγκόσμιας Κληρονομιάς της UNESCO.
Ραλλία Χρηστίδου

Η Ραλλία Χρηστίδου (14 Νοεμβρίου 1979) είναι Ελληνίδα πολιτικός, μουσικός, ερμηνεύτρια, τραγουδοποιός και βουλευτής εκλεγμένη με τον ΣΥΡΙΖΑ. 

Έγινε ευρέως γνωστή στο ελληνικό κοινό το 2004 με τη συμμετοχή της στο τηλεοπτικό μουσικό ριάλιτι Fame Story, στο οποίο κατέκτησε τη δεύτερη θέση.

Κατοικεί στην Ηλιούπολη Αττικής.
Βικράμ Σαμβάτ

Το Βικράμ Σαμβάτ (Vikram Samwat ή Bikram Sambat ή Vikram Samvat, στα Ντεβαναγκάρι: विक्रम संवत) είναι ινδουιστικό ημερολόγιο που χρησιμοποιείται σήμερα από τους ινδουιστές στην Ινδία, τη Σρι Λάνκα, την Ινδονησία, την Ταϊλάνδη, τη Μαλαισία και επίσημα στο Μπανγκλαντές και στο Νεπάλ. Είναι σεληνιακό ημερολόγιο και βασίζεται στην αρχαία Ινδουιστική θρησκευτική παράδοση, προηγείτο κατά 56,7 χρόνια από το ηλιακό Γρηγοριανό ημερολόγιο.

Στην λαϊκή παράδοση της Ινδίας και του Νεπάλ η δημιουργία του ημερολογίου αποδίδεται στον Ινδό βασιλιά Vikramaditya που το καθιέρωσε μετά από νίκη του σε μάχη με Σκύθες το 56 π.Χ. Το ημερολόγιο έχει 12 μήνες και ξεκινά το νέο έτος στα μέσα Απριλίου του γρηγοριανού ημερολογίου. Στο Νεπάλ καθιερώθηκε επίσημα το 1903.
Μανώλης Κεραμιδάς

Ο Μανώλης Κεραμιδάς είναι παλαίμαχος ποδοσφαιριστής του Άρεως Θεσσαλονίκης, που αγωνιζόταν ως μέσος και επιθετικός. 

Πρωτοεμφανίστηκε τη σεζόν 1966/67 στην Α' Εθνική κατηγορία και μέχρι το 1973 πέτυχε 19 γκολ για την ομάδα του Άρη. Έμεινε στην ιστορία για το γκολ που πέτυχε στον τελικό του κυπέλλου του 1970 εναντίον του ΠΑΟΚ με το οποίο ο Άρης κατέκτησε τον τίτλο. Επίσης, αγωνίστηκε σε 9 ευρωπαϊκά ματς με την ομάδα του Άρη.
Ελατήριο

μικρογραφία|Ελατήριο σε παλιό ρολόι.
Ελατήριο ονομάζεται ένα μηχανικό εξάρτημα, το οποίο έχει την ικανότητα να αποθηκεύει μηχανική ενέργεια παραμορφώμενο προσωρινά. Συνήθως το σχήμα είναι ελικοειδές, αλλά υπάρχουν και ελατήρια σε σχήμα ράβδου, οι σούστες. Τα ελατήρια συνήθως κατασκευάζονται από χάλυβα.
Ανδρέας Τσίπας

Ο Ανδρέας Τσίπας (1904-1956) ήταν σλαβόφωνος Έλληνας κομμουνιστής και διετέλεσε Γραμματέας της Κεντρικής Επιτροπής του ΚΚΕ την περίοδο από τον Ιούλιο μέχρι τον Σεπτέμβριο του 1941. Μετά τον εμφύλιο πόλεμο εγκαταστάθηκε στη Γιουγκοσλαβία μέχρι το τέλος της ζωής του.
Ζυγωτό

thumb|right|150px|Τα σπερματοζωάρια θα γονιμοποιήσουν το ωάριο και θα δημιουργήσουν το ζυγωτό.
Το ζυγωτό προκύπτει από την ένωση του σπερματοζωάριου και του ωάριου.

Κατά την σεξουαλική επαφή, τα σπερματοζωάρια συναντούν το ωάριο και το γονιμοποιούν. Το ζυγωτό(ή ωόν)σχηματίζει ένα σύνολο κυττάρων που θα εξελιχθεί σε έμβρυο.\\

Ζυγωτό (Βιολ.). Διπλοειδές κύτταρο το οποίο προέρχεται από τη σύντηξη των γαμετών –δηλαδή από την ένωση ενός ωαρίου με ένα σπερματοζωάριο ή γενικά ενός θηλυκού με έναν αρσενικό γαμέτη–κατά την αμφιγονική αναπαραγωγή. Ο όρος ζ. καθιερώθηκε από τον Γερμανό βοτανολόγο Έντουαρντ Στράσμπουργκερ. Το ζ. σχηματίζεται αμέσως μετά τη γονιμοποίηση και είτε ξεκινά αμέσως κυτταρικές διαιρέσεις ειδικού τύπου (αυλακώσεις) είτε, όπως σε πολλούς μύκητες, σκεπάζεται με ένα παχύ τοίχωμα και διατηρείται ανενεργό για όσο καιρό οι συνθήκες του περιβάλλοντος είναι δυσμενείς. Σε σχέση με τους γαμέτες, το ζ. έχει τον διπλάσιο αριθμό χρωμοσωμάτων (διπλοειδές) και αποτελεί το αρχικό κύτταρο από το οποίο θα δημιουργηθεί –μέσω συνεχών κυτταρικών διαιρέσεων, διαφοροποίησης και μορφογένεσης– το έμβρυο και στη συνέχεια το ώριμο άτομο.
Ιωάννης Κωττούνιος

Ο Ιωάννης Κωττούνιος (1572-1657) (στην λατινική υπέγραφε ως Joannes Cottunius ενώ ελληνόγλωσσο κείμενό του φέρει την υπογραφή Κουττούνιος αλλά ήταν γνωστός και ως Κωττούνης) ήταν νεοαριστοτελικός φιλόσοφος και ευεργέτης του 17ου αιώνα από τη Βέροια. Γνώριζε πολλές γλώσσες και θεωρούνταν από τους μεγαλύτερους πνευματικούς ανθρώπους εκείνης της εποχής.
Μάρκος Ρενιέρης

Ο Μάρκος Ρενιέρης (Νοέμβριος 1815 - 8 Απριλίου 1897) ήταν νομικός και λόγιος του 19ου αιώνα.
Απόλλων του Μπελβεντέρε

thumb|right|250px|Απόλλων του Μπελβεντέρε

Ο Απόλλων του Μπελβεντέρε είναι αρχαίο Ρωμαϊκό αντίγραφο της εποχής του Αδριανού ενός χάλκινου πρωτοτύπου του 4ου αιώνα π.Χ., πιθανώς του γλύπτη Λεωχάρη, ο οποίος είναι γνωστός για την εργασία του στο Μαυσωλείο της Αλικαρνασσού. Θεωρείται από τα τελειότερα έργα τέχνης της αρχαιότητας και έχει επηρεάσει βαθύτατα την ευρωπαϊκή τέχνη. Το άγαλμα βρίσκεται σήμερα στα Μουσεία Βατικανού.
Haskell

Η Haskell είναι μια πρότυπη αμιγώς συναρτησιακή γλώσσα προγραμματισμού γενικής χρήσης με μη-αυστηρή σημασιολογία και ισχυρούς τύπους. Πήρε το όνομά της από τον επιστήμονα της λογικής Haskell Curry. Στη Haskell, "μια συνάρτηση είναι μέλος πρώτης τάξης" της γλώσσας προγραμματισμού. Ως συναρτησιακή γλώσσα προγραμματισμού, χρησιμοποιεί σαν κύρια δομή ελέγχου τη συνάρτηση. Η γλώσσα βασίζεται στις παρατηρήσεις του Haskell Curry (1934, 1958) και των πνευματικών του απογόνων, ότι "μια απόδειξη είναι ένα πρόγραμμα και ο μαθηματικός τύπος που αποδεικνύει είναι ο τύπος του προγράμματος".
Αναγνώστης Χατζηαναργύρου

Ο Αναγνώστης Χατζηαναργύρου ή Χατζή Αναργύρου, ήταν καπετάνιος αγωνιστής του 1821, πληρεξούσιος σε Εθνοσυνελεύσεις (1823, 1829) από τις Σπέτσες.
Παύλος Λάμπρος

Ο Παύλος Λάμπρος (1820 - 1887) ήταν Έλληνας διακεκριμένος λόγιος, ιστοριοδίφης και νομισματολόγος του 19ου αιώνα.
Mercedes-Benz W201

Το Mercedes-Benz W201, γνωστό και ως Mercedes 190, ήταν ένα compact πολυτελές σεντάν αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Mercedes-Benz, από τον Δεκέμβριο του 1982 έως τις 13 Απριλίου 1993. Υπήρξε ο πρώτος χρονολογικά εκπρόσωπος της εταιρείας στην μεσαία κατηγορία D. Αντικαταστάθηκε τον Μάρτιο του 1993 από το Mercedes-Benz W202, που ήταν η πρώτη γενιά που εισήγαγε την ονομασία C-Class.
Εθνικό στάδιο του Μπαϊρίκι

To Εθνικό στάδιο του Μπαϊρίκι βρίσκεται στο Μπαϊρίκι του Κιριμπάτι. Είναι το εθνικό στάδιο και η έδρα της ομάδας ποδοσφαίρου του Κιριμπάτι. Η χωρητικότητα του σταδίου είναι περίπου 2.500 θέσεις.
Κυπριακή Ομοσπονδία Ποδοσφαίρου

μικρογραφία|Παλαιότερο λογότυπο της Κυπριακής Ομοσπονδίας Ποδοσφαίρου.
Η Κυπριακή Ομοσπονδία Ποδοσφαίρου (Κ.Ο.Π) είναι το όργανο διοίκησης του ποδοσφαίρου στην Κύπρο. Εδρεύει στη Λευκωσία. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Κύπρου.

Iδρύθηκε στις 23 Σεπτεμβρίου του 1934 ως συνέπεια της ανάπτυξης του κυπριακού ποδοσφαίρου, το οποίο ξεκίνησε να εμφανίζεται στην Κύπρο από τις αρχές του 20ού αιώνα στα σχολεία της χώρας. Το 1948 εντάχθηκε στη FIFA, ενώ το 1962 έγινε μέλος της UEFA.
Γεώργιος Πάνου

Ο Γεώργιος Πάνου (1770 - 1 Ιουνίου 1863) ήταν πλοιοκτήτης, φιλικός, αγωνιστής και πολιτικός της επανάστασης του 1821 από τις Σπέτσες. Διακρίθηκε για τη συμμετοχή του στις ναυτικές επιχειρήσεις του Αγώνα.
Mercedes-Benz W210

Το Mercedes-Benz W210, γνωστό και ως Mercedes E-Class W210, ήταν μεσαίο πολυτελές αυτοκίνητο της κατηγορίας E, που παρήχθη από τη γερμανική αυτοκινητοβιομηχανία Mercedes-Benz, από τις 15 Μαΐου 1995 έως τον Μάρτιο του 2002 στην έκδοση σεντάν, ενώ η έκδοση station wagon (κωδικός S210) παρήχθη από τον Μάρτιο του 1996 έως τον Μάρτιο του 2003. Το μοντέλο ήταν διαθέσιμο με μια μεγάλη παλέτα κινητήρων, τόσο βενζίνης, όσο και πετρελαίου, με χωρητικότητες από 2.0 έως 6.0 λίτρα και ιπποδυνάμεις από 95 έως 381 ίππους. Αντικατέστησε το Mercedes-Benz W124 και αντικαταστάθηκε τον Ιανουάριο του 2002 από το Mercedes-Benz W211. Συνολικά κατασκευάστηκαν 1.653.437 αντίτυπα σειράς W210 στα 8 έτη παραγωγής όλων των εκδόσεών της.
Φυσικό μέγεθος

Φυσικό μέγεθος ονομάζεται μια ιδιότητα ενός υλικού σώματος, φυσικού φαινομένου ή συστήματος, που μπορεί να εκφρασθεί ποσοτικά, μετά από μέτρηση. Κάθε φυσικό μέγεθος μπορεί έτσι να εκφρασθεί ως ένας συνδυασμός μιας αριθμητικής τιμής και μιας μονάδας μετρήσεως. Π.χ. το φυσικό μέγεθος «μάζα» ενός σώματος μπορεί να ποσοτικοποιηθεί ως "n" χιλιόγραμμα, όπου "n" είναι η αριθμητική τιμή και "χιλιόγραμμο" είναι η μονάδα. Το κάθε φυσικό μέγεθος έχει "τουλάχιστον" δύο χαρακτηριστικά μέρη: έναν αριθμό και τη μονάδα με την οποία μετρείται.

Η σημασία του όρου «φυσικό μέγεθος» είναι γενικώς απλή: ο καθένας κατανοεί το τι σημαίνει η συχνότητα ενός περιοδικού φαινομένου. Ο όρος «φυσικό» δεν υπονοεί ένα "αναλλοίωτο μέγεθος". Π.χ. το μήκος είναι ένα φυσικό μέγεθος που εξαρτάται από την επιλογή του συστήματος συντεταγμένων στη γενική και την ειδική θεωρία της σχετικότητας. Ωστόσο η έννοια του φυσικού μεγέθους (ιδίως των λεγόμενων θεμελιωδών φυσικών μεγεθών που περιγράφονται στη συνέχεια) είναι τόσο βασική και διαισθητική στην επιστήμη, ώστε δεν χρειάζεται να αναλύεται. Οι επιστήμονες και ιδίως οι φυσικοί, ασχολούνται συνήθως με ποσοτικά δεδομένα και ποσοτικές σχέσεις, και όχι με επεξηγήσεις εννοιών. Η συζήτηση τού τι σημαίνει π.χ. χρόνος (είναι φυσικό μέγεθος) ή το τι είναι το ηλεκτρικό φορτίο (άλλο φυσικό μέγεθος) δεν αποτελεί μέρος οποιουδήποτε κανονικού προγράμματος σπουδών φυσικών επιστημών σε κανένα πανεπιστήμιο, όντας καταλληλότερη για ένα πρόγραμμα "φιλοσοφίας της επιστήμης" ή και φιλοσοφίας.
Zsh

Το Κέλυφος Z (Z shell, zsh) είναι ένα κέλυφος του Unix που μπορεί να χρησιμοποιηθεί σαν ένα αλληλεπιδραστικό κέλυφος χρήστη καθώς και σαν ένας ισχυρός διερμηνέας γραμμής εντολών για προγραμματισμό σεναρίων. Το Zsh μπορεί να θεωρηθεί ένα επεκτεταμένο κέλυφος Bourne με αρκετές βελτιώσεις, περιλαμβάνοντας μεταξύ άλλων χαρακτηριστικά του bash, του ksh, και του tcsh.

thumb|right|300px|Παράδειγμα χρήσης του zsh
Playmobil

Τα Playmobil (, "Πλέιμομπιλ") είναι σειρά παιχνιδιών που παράγονται από τη Brandstätter Group (Geobra Brandstätter GmbH & Co KG) που εδρεύει στο Ζίρντορφ της Γερμανίας.
Επιμεριστική ιδιότητα

Κατηγορία:Αφηρημένη άλγεβρα

Επιμεριστική ιδιότητα ονομάζεται μια ιδιότητα μερικών μαθηματικών πράξεων. Αυτή η ιδιότητα αφορά δύο πράξεις (πρόσθεση ή πολλαπλασιασμό ).

Από τα παραπάνω προκύπτει ότι η επιμεριστική ιδιότητα χαρακτηρίζει συνήθως τους διανυσματικούς χώρους. Η επιμεριστική ιδιότητα συνοψίζονται συμβολικά στην εξής ταυτότητα:formula_1Συνήθως τα β,γ είναι δύο ίδιου είδους στοιχεία, όπως αριθμοί, διανύσματα, φυσικά μεγέθη, χημικά στοιχεία, formula_2 ένα είδος πρόσθεσης αυτών των στοιχείων, formula_3 ένα είδος πολλαπλασιασμού και α ένας φυσικός, ακέραιος, ρητός, πραγματικός ή μιγαδικός αριθμός ή ένα στοιχείο του ίδιου είδους ή διαφορετικού είδους με τα β,γ.

Στην άλγεβρα Μπουλ ισχύει και η αντίστροφη επιμεριστική ιδιότητα: κουφαλα

formula_4
Σύμπλεγμα του Λαοκόοντος

thumb|280px|right|Ο Λαοκόων και οι γιοί του (Βατικανό)
Το Σύμπλεγμα του Λαοκόοντος είναι γλυπτό, μνημειακό μαρμάρινο έργο, της ύστερης ελληνιστικής περιόδου. Το έργο που φυλάσσεται σήμερα στα μουσεία του Μουσεία Βατικανού (Museo Pio-Clementino), στη Ρώμη είναι μάλλον ρωμαϊκό αντίγραφο του 1ου π.Χ. αιώνα, εξαιρετικά καλής ποιότητας . Ο αρχαίος Ρωμαίος συγγραφέας Πλίνιος ο Πρεσβύτερος αποδίδει τη δημιουργία του αγάλματος σε τρεις Ρόδιους καλλιτέχνες, τους Αγήσανδρο τον Ρόδιο, Αθηνόδωρο και Πολύδωρο. Το γλυπτό παριστάνει τον Τρώα ιερέα Λαοκόοντα και τους γιούς του Αντιφάντη και Θυμβραίο να στραγγαλίζονται από φίδια.
Ιωάννης Ορλάνδος

Ο Ιωάννης Ορλάνδος (Σπέτσες 1770 − Ύδρα 1852) ήταν Έλληνας πολιτικός και αγωνιστής του 1821.
Εμίλ Εγκέ

Ο Εμίλ Εγκέ (γαλ. "Émile Egger") (18 Ιουλίου 1813 - 1 Σεπτεμβρίου 1885) ήταν Γάλλος λόγιος και ελληνιστής φιλέλληνας.
MiG

Η Ρωσική Αεροπορική Επιχείρηση ΜιΓΚ (Российская самолетостроительная корпорация «МиГ»), ή RSK MiG, είναι μια Ρωσική εταιρεία. Προηγουμένως γνωστή ως Γραφείο Σχεδιασμού Μικογιάν και Γκούριεβιτς (Микоян и Гуревич, МиГ), μετά απλώς ως Μικογιάν, είναι ένα γραφείο σχεδιασμού στρατιωτικών αεροσκαφών, που σχεδιάζει κυρίως μαχητικά αεροσκάφη. Η έδρα της είναι στην Μόσχα. Η εταιρία ξεκίνησε ως γραφείο σχεδιασμού της ΕΣΣΔ.
thumb|MiG-15
thumb|MiG-29
Με την ονομασία MiG, αναφέρεται και όλη η σειρά αεροσκαφών που παρήγαγε το γραφείο/εταιρία. 
Ο σειρά σχεδιάστηκε από τους Σοβιετικούς αεροναυπηγούς Ιβάνοβιτς Μικογιάν και Μιχαήλ Γκιουρέβιτς απ΄ όπου, από τα αρχικά των ονομάτων τους, έλαβε και την ονομασία του MiG. Αρχικά ξεκίνησε ως ελικοφόρο για ρίψη τορπιλών, στη συνέχεια όμως εξελίχθηκε σε αεριωθούμενο με στροβιλοκινητήρα. Το πρώτο μοντέλο αυτού του τύπου φέρεται να κατασκευάστηκε το 1940. Ακολούθησαν νεότερα μοντέλα όπως αυτό του τύπου MiG-9 που έγινε γνωστό στη Δύση όταν Ρώσος πιλότος διέφυγε από τη χώρα του και προσγειώθηκε στη Σουηδία, λίγο μετά τον Β΄ Παγκόσμιο Πόλεμο, κατά τη διάρκεια του λεγόμενου ψυχρού πολέμου. 

Το δε μοντέλο MiG-11 φέρεται να ήταν ήδη σε χρήση το 1947. Στη δεκαετία του 1950 φέρεται να κατασκευάστηκε το MiG-15. Αεροπλάνα αυτού του τύπου παραχώρησαν οι Ρώσοι στους Κινέζους και στους Κορεάτες κομμουνιστές όπου και έλαβαν μέρος στο Πόλεμο της Κορέας.

Από τότε η σειρά εξελίχθηκε με νεότερα ακόμα μοντέλα όπως τα MiG-17, MiG-19, MiG-21, MiG-23, MiG-25, MiG-27, MiG-29, MiG-31, MiG-33 και MiG-35, πολλά εκ των οποίων φέρονται και σε διάφορες παραλλαγές, ενώ το τελευταίο χαρακτηρίζεται πολλαπλών χρήσεων.
Καβαλερία Ρουστικάνα

Η Καβαλερία Ρουστικάνα (πρωτ. τίτλος "Cavalleria Rusticana", σε ελεύθερη μετάφραση "Αγροτική Ιπποσύνη") είναι μονόπρακτη όπερα του 1889, σε μουσική του Πιέτρο Μασκάνι. Βασίζεται στο ομώνυμο διήγημα του Τζιοβάνι Βέργκα, όπως αυτό διασκευάστηκε σε λιμπρέτο από τους Τζιοβάνι Ταρτζιόνι-Τοτσέτι και Γκουΐντο Μενάσι. Αποτελεί ένα από τα χαρακτηριστικότερα δείγματα του βερισμού, δηλ. της ρεαλιστικής όπερας που άνθισε στην Ιταλία κατά τα τέλη του 19ου και τις αρχές του 20ού αιώνα.
Ζωή Ελμαλιώτη

Η Ζωή Ελμαλιώτη (γεν. το 1968) είναι Ελληνίδα νικήτρια καλλιστείων και φωτομοντέλο κατά τις δεκαετίες του 1980 και του 1990. 

To 1984, σε ηλικία μόλις 16 ετών κέρδισε τον τίτλο Miss Young Ελλάς στα καλλιστεία. Εξελέγη αναπληρωματική Σταρ Ελλάς τον επόμενο χρόνο 1985 και παράλληλα εκπροσώπησε την Ελλάδα στον ευρωπαϊκό διαγωνισμό, όπου κατέλαβε τη θέση της 4ης Μις Ευρώπη. Ασχολήθηκε με το μόντελινγκ, καθώς για αρκετά χρόνια έλαβε μέρος σε πολλές επιδείξεις και φωτογραφήθηκε για περιοδικά μόδας. 

Σήμερα είναι έγγαμη και τα τελευταία χρόνια ζει μόνιμα με την οικογένειά της στη γενέτειρά της, την Ιτέα Φωκίδας, μακριά από τα φώτα της δημοσιότητας.
Γνεύσιος

right|thumb|300px|Γνεύσιος
Ο γνεύσιος (αγγλικά: "gneiss") είναι ευρέως διαδεδομένο πέτρωμα που προέρχεται από υψηλού βαθμού περιφερειακή μεταμόρφωση πετρωμάτων.

Δεν είναι διαπιστωμένη η ακριβής ετυμολογία του όρου «γνεύσιος». Κατά μία εκδοχή προέρχεται από το ρήμα της παλαιάς γερμανικής γλώσσας "gneisto", που σημαίνει «σπινθηρίζω», λόγω των λάμψεων του πετρώματος σε άμεσο φωτισμό. και σε παλαιά αγγλικά "fyrgnāst".Κατ' άλλη, ατεκμηρίωτη εκδοχή ο όρος προέρχεται από τη σαξωνική και αποδίδει το άχρηστο υλικό ενός μεταλλείου (σκωρία).

Χαρακτηριστικό των γνευσίων είναι η εναλλαγή ανοιχτόχρωμων και σκουρόχρωμων ζωνών, και οι δύο από πυριτικά ορυκτά. Αυτό που περισσότερο χαρακτηρίζει τους γνευσίους είναι αυτή η χαρακτηριστική υφή τους παρά η ορυκτολογική τους σύσταση. Η υφή αυτή είναι χαρακτηριστική της μεταμόρφωσης υψηλών θερμοκρασιών (600 - 700ο C) και ανάλογων πιέσεων. Οι κρύσταλλοι των ορυκτών δεν λαμβάνουν φυλλώδη μορφή αλλά περισσότερο κοκκώδη. Από ορυκτολογική άποψη οι γνεύσιοι συνίστανται κυρίως από νατριούχους και καλιούχους αστρίους, χαλαζία και συμμετέχουν επίσης μαρμαρυγίες (κυρίως μοσχοβίτης και βιοτίτης) και αμφίβολοι (κυρίως κεροστίλβη), ενώ ενίοτε συναντάται και γραφίτης. Ανάλογα με το αρχικό πέτρωμα από το οποίο προήλθαν χαρακτηρίζονται ως γρανιτικοί, διοριτικοί, σχιστολιθικοί, κτλ. Αν το πρωτογενές πέτρωμα ήταν πυριγενές, οι γνεύσιοι χαρακτηρίζονται ως ορθογνεύσιοι, ενώ αν ήταν ιζηματογενές, τότε χαρακτηρίζονται ως παραγνεύσιοι.

Οφθαλμώδης γνεύσιος, [[Ρίο ντε Τζανέιρο]], [[Βραζιλία]]
Μια ιδιαίτερη παραλλαγή του γνευσίου ονομάζεται οφθαλμώδης γνεύσιος (διεθνώς augengneiss, από τις λέξεις "augen" (γερμ. "οφθαλμοί") και gneiss). Σε αυτούς εμφανίζονται μεγάλοι ανοιχτόχρωμοι φαινοκρύσταλλοι αστρίων (κυρίως μικροκλινούς) σε φακοειδές σχήμα μέσα στις σκοτεινές ζώνες, δίνοντας την εντύπωση ενός ανοικτού οφθαλμού.

Ο γνεύσιος χρησιμοποιείται ως οικοδομικό υλικό (κατασκευή βάθρων, πλακών επίστρωσης αλλά και προσόψεων κτηρίων κτλ). 

Απαντάται σε πολλά σημεία του πλανήτη. Στην Ελλάδα ανευρίσκεται στην Τήνο, τη Δήλο και αρκετές περιοχές της Βόρειας Ελλάδας.
Χριστόδουλος Καψάλης

Ο Χριστόδουλος Καψάλης ήταν αγωνιστής του 1821 και πολιτικός από την Σάμο.

Αναφέρεται ότι ήταν ευκατάστατος κτηματίας από τον Παγώνδα και ανήκε στους Καρμανιόλους μία από τις δύο πολιτικές παρατάξεις-Φατρίες του νησιού. Με την επανάσταση του 1821 στην Σάμο υπερίσχυσε η φατρία των Καρμανιόλων και ο Καψάλης διορίστηκε πολιτικός κριτής (προεστός) ολόκληρου του νησιού, το 1822 μετά τις εμφύλιες διαμάχες με την εγκατάσταση επάρχου στο νησί και την άνοδο στην εξουσία της αντίπαλης φατρίας εγκατέλειψε προσωρινά τη Σάμο για να αποφύγει την σύλληψη. Χρημάτισε πληρεξούσιος Σάμου στις εθνοσυνελεύσεις της Επιδαύρου το 1821 και του Άστρους το 1823.
Θεόδωρος Γαζής

thumb|right|250px|Πορτραίτο του Θεόδωρου Γαζή
Ο Γαζής απεικονιζόμενος από τον [[Μποτιτσέλι]].
Ο Θεόδωρος Γαζής (περ. 1398 - 1475), ο επονομαζόμενος Θεσσαλονικεύς ή Thessalonicensis στα λατινικά, ήταν Έλληνας ουμανιστής, μεταφραστής του Αριστοτέλη, επιστήμονας και λόγιος του 15ου αιώνα.
Γεώργιος Παύλου

Ο Γεώργιος Παύλου, γνωστός και σαν Μπαμπαπαύλου, ήταν αγωνιστής του 1821 και πολιτικός από την Νίσυρο.

Ήταν πληρεξούσιος της Νισύρου στην Β' Εθνοσυνέλευση Άστρους το 1823, αναφέρεται ότι την εποχή εκείνη ήταν Δήμαρχος του νησιού. Από έγγραφο που διασώζεται στη μονή της Παναγιάς Σπηλιανής είχε προσφέρει στον αγώνα 2750 γρόσια.
Γιαννάκης Κουτρούκης

Ο Γιαννάκης Κουτρούκης (περ. 1785 - 1886) ήταν αγωνιστής του 1821 με βαθμό υποχιλίαρχου.
NGC 20

Ο NGC 20, αποτελεί διπλή εγγραφή στον κατάλογο του NGC 6. Πρόκειται για ένα φακοειδή γαλαξία στον αστερισμό Ανδρομέδα. Ανακαλύφθηκε στις 18 Σεπτεμβρίου 1857 από τον Αγγλοϊρλανδό αστρονόμο και κατασκευαστή τηλεσκοπίων Γουίλιαμ Πάρσονς (Λόρδο Ρος).
Κυτταρικός σκελετός

Κυτταρικός σκελετός ονομάζεται ένα πλέγμα ινιδίων το οποίο συγκρατεί τα διάφορα οργανίδια του κυττάρου στις θέσεις του μέσα στο κύτταρο και το ίδιο το κύτταρο. Το πλέγμα αποτελείται από ινίδια (μακροϊνίδια, μικροϊνίδια και ενδιάμεσα) και μικροσωληνίσκους.

Ο κυτταρικός σκελετός ανακαλύφθηκε να διασχίζει το κυτταρόπλασμα χάρις την ηλεκτρονική μικροσκοπία μετά από αρκετές παρατηρήσεις του κυττάρου ανατρέποντας μερικές αντιλήψεις που θεωρούσαν το κύτταρο ως μία ημίρρευστη μάζα στην οποία επέπλεαν τα οργανίδια. Ο κυτταρικός σκελετός προσφέρει μηχανική υποστήριξη καθορίζοντας την κίνηση των οργανιδίων μέσα στο κύτταρο καθώς και το σχήμα και την κίνηση του ίδιου του κυττάρου.

Στην κυτταρική διαίρεση αξιοποιείται ο κυτταρικός σκελετός. Οι μικροσωληνίσκοι σχηματίζουν την άτρακτο στον ισημερινό της οποίας διατάσσονται τα χρωμοσώματα.
Μάχη του Μαλανδρίνου

H Μάχη του Μαλανδρίνου ήταν ένοπλη εξέγερση των Ελλήνων στην πρώιμη Επανάσταση του 1821 η οποία έλαβε χώρα 24-27 Μαρτίου 1821.
Στάδιο ντε Χάνγκα Ρόα

Το Στάδιο ντε Χάνγκα Ρόα είναι ποδοσφαιρικό γήπεδο στο Χάνγκα Ρόα , στο Νησί του Πάσχα. Είναι το γήπεδο του Ράπα Νούι. Το γήπεδο διαθέτει περίπου 2.500 θέσεις. 


Κατηγορία:Νησί του Πάσχα
Κατηγορία:Στάδια ποδοσφαίρου στο Νησί του Πάσχα
Μαδαγασκάρη 2

Μαδαγασκάρη 2 (Αγγλικά:"Madagascar: Escape 2 Africa") είναι ο τίτλος αμερικανικής ταινίας κινουμένων σχεδίων στην οποία χρησιμοποιήθηκαν ηλεκτρονικοί υπολογιστές για την παραγωγή της.Η ταινία αυτή παράχθηκε και διανεμήθηκε από την DreamWorks. Δημιουργοί της ταινίας είναι ο Έρικ Νταρνέλ και ο Τομ ΜακΓκραθ. Τις φωνές χαρίζουν οι Μπεν Στίλερ, Κρις Ροκ, Ντέιβιντ Σουίμερ και άλλοι.
Βενιαμίν Λέσβιος

Ο Βενιαμίν Λέσβιος (Μεγαλοχώρι Λέσβου, 1759 ή 1762 - Ναύπλιο, 1824) ήταν Έλληνας εκπρόσωπος του νεοελληνικου Διαφωτισμού, μοναχός και λόγιος, μυημένος στη Φιλική Εταιρεία και πολιτικός κατά την Ελληνική Επανάσταση του 1821.
Δημήτριος Θέμελης

Ο Δημήτριος Θέμελης ήταν Έλληνας οπλαρχηγός, αγωνιστής του 1821 και πολιτικός.
Βάρδας

O Βάρδας (816 – 21 Απριλίου 866) ήταν Βυζαντινός αξιωματούχος, αρμενικής καταγωγής, από την Παφλαγονία. Έλαβε τον τίτλο του πατρίκιου από τον αυτοκράτορα Θεόφιλο και συμμετείχε μαζί με τον Θεόφιλο σε εκστρατεία στην Αμπχαζία, όπου ηττήθηκαν. Αδελφός της αυτοκράτειρας Θεοδώρας, βοήθησε τον γιο της Μιχαήλ Γ΄ στην εκθρόνισή της και ο ίδιος ανακηρύχθηκε χαρτουλάριος του κανικλείου, μάγιστρος και αργότερα δομέστικος των σχολών. Στις 26 Απριλίου του 862 στέφθηκε καίσαρας από τον Μιχαήλ.

Θεωρείται εξαίρετος διαχειριστής των κρατικών υποθέσεων κατά τη διάρκεια της αυτοκρατορίας του Μιχαήλ, συμβάλλοντας στην εκλογή του Πατριάρχη Φωτίου Α΄ και στην αποστολή του Μεθόδιου στη Μεγάλη Μοραβία. Οργάνωσε τη σχολή της Μαγναύρας, η οποία αποτέλεσε σταθμό για τη βυζαντινή εκπαίδευση. Στη σχολή διδάσκονταν γραμματική, αστρονομία, φιλοσοφία και γεωμετρία. Ο καίσαρ Βάρδας διόρισε ως διευθυντή της σχολής τον Λέοντα.

Δολοφονήθηκε από τον Βασίλειο Α΄ κατά την περίοδο εκστρατείας στη Μικρά Ασία.
Πέτρος Ε΄ της Αραγωνίας

Ο Πέτρος Ε΄ της Αραγωνίας ("Pedro de Coimbra", 1429 – 29 Ιουνίου 1466) ήταν ινφάντης της Πορτογαλίας και αρχηγός του τάγματος του Αζίζ.
Καλλιόπη Παΐσιου

Η Καλλιόπη Παΐσιου (1924-2010) γνωστή και ως Πιπίτσα Παΐσιου, υπήρξε μια από τις πρώτες εκφωνήτριες του ραδιοφώνου. Η φωνή της έγινε γνωστή από την εκφώνηση της φράσης «στον επόμενο τόνο» της υπηρεσίας εξυπηρέτησης συνδρομητών του ΟΤΕ. Παράλληλα υπήρξε εκφωνήτρια στον πρόδρομο της ΥΕΝΕΔ, καθώς και στην Ελληνική Ραδιοφωνία. Στο ραδιόφωνο της εποχής είχε γίνει γνωστή ως η "Βελούδινη Φωνή".
Μιχαήλος Αποστόλης

Ο Μιχαήλος Αποστόλης (1420 - 1478) ήταν λόγιος του 15ου αιώνα.
Βόρεια Επικράτεια

Η Βόρεια Επικράτεια (αγγλικά: "Northern Territory") είναι επικράτεια της Αυστραλίας που καταλαμβάνει το κεντρικό και βόρειο τμήμα της ηπείρου. Συνορεύει με τη Δυτική Αυστραλία στα δυτικά, τη Νότια Αυστραλία στα νότια και την Κουίνσλαντ στα ανατολικά. Στο βορρά βρέχεται από τον Ινδικό και Ειρηνικό ωκεανό, και ειδικότερα από τη Θάλασσα του Τιμόρ, τη Θάλασσα Αραφούρα και τον Κόλπο της Καρπεντάρια. Έχει έκταση 1.347.791 τ.χλμ. και πληθυσμό 245.900 κατοίκους (εκτίμηση 2018). Κατατάσσεται τρίτη ανάμεσα στις ομόσπονδες περιοχές της Αυστραλίας, όσο αναφορά την έκταση, αλλά είναι πολύ αραιοκατοικημένη και είναι προτελευταία ανάμεσα στις ηπειρωτικές πολιτείες και επικράτειες, μετά την Επικράτεια του Όρμου Τζέρβις.

Η ιστορία της Βόρειας Επικράτειας ξεκινάει πριν από 40.000 χρόνια όταν ιθαγενείς πληθυσμοί της Αυστραλίας αποίκησαν την περιοχή. Οι ιθαγενείς ανέπτυξαν εμπόριο με πληθυσμούς από την Ινδονησία τουλάχιστον από τον 18ο αιώνα και μετά, και πολύ πιθανόν από μέχρι και τρεις αιώνες νωρίτερα. Η πρώτη επαφή Ευρωπαίων με τις παράκτιες περιοχές έγινε τον 17ο αιώνα. Οι Βρετανοί ήταν οι πρώτοι Ευρωπαίοι που επιχείρησαν να δημιουργήσουν αποικίες εκεί, αλλά οι προσπάθειες απέτυχαν μέχρι την ίδρυση του λιμανιού Ντάργουιν το 1869. Σήμερα η οικονομία βασίζεται στον ορυκτό πλούτο και στον τουρισμό, ειδικά στα δύο εθνικά πάρκα Κακάντου και Ουρούλου (και τα δύο αναγνωρισμένα μνημεία παγκόσμιας κληρονομιάς από την UNESCO.

Πρωτεύουσα είναι το Ντάργουιν και άλλες μεγάλες πόλεις είναι οι Κάθριν (Katherine), Άλις Σπρινγκς (Alice Springs), Τέναντ Κρικ (Tennant Creek) και Νούλουνμπάι (Nhulunbuy) στα βορειοανατολικά της επικράτειας. Ο πληθυσμός δεν συγκεντρώνεται στις παράκτιες περιοχές αλλά κατά μήκους του αυτοκινητόδρομου Στούαρτ που διασχίζει την επικράτεια.

Οι κάτοικοι της Βόρειας Επικράτειας συχνά αποκαλούνται "Τεριτόριανς" ("Territorians").
Στάμος Στάικος

Ο Στάμος Στάικος ήταν αγωνιστής του 1821 και πολιτικός.
Πάνος Ράγκος

Ο Πάνος Ράγκος ( ; - 1867), ήταν Έλληνας οπλαρχηγός αγωνιστής του Επανάστασης του 1821 και πολιτικός.
Ιεραρχία

thumb|250px|Άκυκλος γράφος (δέντρο) έξι κόμβων
H ιεραρχία είναι πολύ βασική έννοια, καθώς είναι ένας από τους τρόπους με τους οποίους μπορεί να προσδίδεται διάταξη ή δομή σε ένα σύνολο από στοιχεία. Κατά την ιεραρχική δομή, κάθε στοιχείο έχει ένα καλά καθορισμένο «επίπεδο» στο οποίο ανήκει. Επίσης, κάθε επίπεδο της ιεραρχίας έχει ένα ακριβώς «από πάνω» επίπεδο και ένα ακριβώς «από κάτω» επίπεδο. Η έννοια της ιεραρχίας έχει πληθώρα πρακτικών εφαρμογών. Για παράδειγμα, το ιεραρχικό δέντρο είναι μία από τις σημαντικότερες δομές δεδομένων της επιστήμης υπολογιστών. Σε όρους αφηρημένης άλγεβρας ορίζεται απλά ως ένα διατεταγμένο σύνολο ή ένας άκυκλος γράφος.

Με τον ελληνικό και σήμερα διεθνή όρο ιεραρχία (hierarchy) χαρακτηρίζεται γενικά η κατά βαθμό σειρά και τάξη που μπορεί ν΄ αφορά διάφορα θέματα, (ζητήματα, ανάγκες, κ.λπ.) , καθώς και πρόσωπα κατά την μεταξύ τους σειρά άσκηση καθηκόντων, ως και αντικείμενα κατά ταξινόμηση, ή διάφορες λειτουργίες κατά σειρά αυτών.

Ειδικά, ιεραρχία ονομάζεται αφενός μεν το αξίωμα του ιεράρχη (επισκόπου), που ταυτίζεται με την έννοια «αρχιεροσύνη», αφετέρου το σύνολο των επισκόπων της Εκκλησίας, π.χ. Η Ιεραρχία της Εκκλησίας της Ελλάδος.
Έλικα

μικρογραφία
Έλικα ονομάζεται μια τριδιάστατη καμπύλη. Όλα τα σημεία της καμπύλης απέχουν σταθερά από έναν άξονα, άρα είναι σημεία ενός κυλίνδρου. Η έλικα έχει σταθερό βήμα, δηλαδή αν τρία σημεία της καμπύλης είναι συνευθειακά και αν ανάμεσά τους δεν υπάρχουν άλλα συνευθειακά σημεία, τότε το ένα σημείο είναι το μέσο των δύο άλλων.

Η παραμετρική εξίσωση έλικας ακτίνας ρ και βήματος α, σε ορθοκανονικό σύστημα συντεταγμένων γύρω από τον άξονα z, είναι:
formula_1
Το σχήμα της έλικας έχουν μερικά ελατήρια και το τύλιγμα ορισμένων πηνίων. Το τμήμα μιας έλικας μεταξύ z0 και z0+α ονομάζεται σπείρα και αντιστοιχεί σε γωνία 2π ακτίνια.

Παραλλαγές της έλικας μπορούν να προκύψουν, αν αντί για κύλινδρο τεθεί ένας κώνος ή άλλο σχήμα εκ περιστροφής, αν αλλάζει το βήμα και άλλα.

Η έλικα της παραπάνω παραμετρικής εξίσωσης έχει ως ορθή προβολή στο επίπεδο Oxz μια συνημιτονοειδή παράσταση και στο επίπεδο Οyz μια ημιτονοειδή παράσταση, ενώ η τρισδιάστατη γραφική παράσταση της μιγαδικής συνάρτησης f(x)=sinx+cosxi είναι έλικα με άξονα περιστροφής τον άξονα x'x.
Σρεκ ο Τρίτος

Σρεκ ο Τρίτος ή Σρεκ 3 (αγγλικά: "Shrek the Third" ή "Shrek 3") είναι αμερικανική ταινία κινουμένων σχεδίων. Προβλήθηκε το 2007 και είναι η τρίτη ταινία από την Σειρά Σρεκ. Πριν από αυτή έχουν προβληθεί στους κινηματογράφους οι ταινίες Σρεκ και Σρεκ 2. Παράχθηκε από τον Τζέφρεϊ Κάτσενμπεργκ (Jeffrey Katzenberg) για την Dreamworks S.K.G. και διανεμήθηκε από την Paramount Pictures. Ξεκίνησε να προβάλλεται στους κινηματογράφους των ΗΠΑ στις 18 Μαΐου το 2007 (ακριβώς έξι χρόνια μετά την πρώτη ταινία). 

Όπως και οι δύο πρώτες ταινίες έτσι και αυτή βασίζεται σε θέματα παραμυθιών. Ήταν υποψήφια για την Καλύτερη Ταινία Κινουμένων Σχεδίων στα Βραβεία Kids Choice 2008.

Το 2010 κυκλοφόρησε η τέταρτη και η τελευταία ταινία της σειρας, το Σρεκ κι Εμείς Καλύτερα.
Ιωάννης της Κοΐμπρα

Ιωάννης της Κοΐμπρα ή της Πορτογαλίας ή της Αντιόχειας ("João de Coimbra", 1431 – 1457), ήταν τιτουλάριος πρίγκιπας της Αντιόχειας, ως σύζυγος της Καρλόττας βασίλισσας της Κύπρου & τιτουλάριας πριγκίπισσας της Αντιόχειας.